erstatningshensættelser
Erstatningshensættelser er det beløb, et forsikringsselskab har afsat til at dække betalingen for skader, der er indtruffet.
Beløbet skal dække betaling for kendte (anmeldte) skader, som endnu ikke er (fuldt) betalt, samt betaling for ukendte skader, som er indtruffet, men endnu ikke anmeldt. Sidstnævnte del af erstatningshensættelserne må opgøres skønsmæssigt eller efter statistiske modeller.
Erstatningshensættelserne indbefatter beløb til besigtigelse og vurdering af skaderne samt beløb til begrænsning og bekæmpelse af skaderne. Erstatningshensættelser er en del af de samlede forsikringsmæssige hensættelser.